เป็นประจำเดือนมา13วันเเล้วค่ะประจำเดือนมีสีน้ำตาลดำๆสีช็อคโกเเลตบังเอิญ​ว่ารู้สึกว่าน้ำลายมีรสหวานอะค่ะเเล้วเป็นร้อนในด้วยอะค่ะหนูจะเป็นโรคอะไรไหมค่ะ
สวัสดีค่ะ ประจำเดือนมามากผิดปกติอาจเกิดจาก-ฮอร์โมนในร่างกายไม่สมดุล เช่นการตกไข่ที่ไม่ตรงตามปกติ-เนื้องอกในมดลูก-มีถุงน้ำในรังไข่หลายใบ-การติดเชื้อในอุ้งเชิงกรานเช่นที่ปีกมดลูก ท่อนำไข่-เยื่อบุโพรงมดลูกเจริญผิดที่-ภาวะแทรกซ้อนจากการตั้งครรภ์เช่นแท้ง ท้องนอกมดลูก-โรคที่มีความผิดปกติเกี่ยวกับการแข็งตัวของเลือดแนะนำไปพบแพทย์ได้เลยไม่ต้องรอค่ะ ถ้าประจำเดือนมา 13 วันแล้ว และถ้ามีอาการซีด หน้ามืด วูบคล้ายจะเป็นลมคือเป็นอาการที่เกิดจากการเสียเลือดมากควรต้องรีบไปค่ะ แพทย์อาจต้องตรวจภายในและทำอัลตราซาวน์หน้าท้องดูเพิ่มเติมว่าความผิดปกติอยู่ที่ใดค่ะ แพทย์จะรักษาตามสาเหตุและให้รับประทานยาบำรุงเลือดด้วยกรณีที่มีภาวะซีดค่ะส่วนอาการที่น้ำลายมีรสหวานและเป็นร้อนในไม่ได้สัมพันธ์กับการมีเลือดออกมากทางช่องคลอด ถ้าเป็นเรื้อรังควรไปปรึกษาแพทย์เช่นกันค่ะ